jkorsvik/nowiki_second_scrape_merged huggingface dataset:
Carlo Dalmazio Minoretti

Carlo Dalmazio Minoretti (født 17. september 1861 i Cogliate San Damazo nær Milano i Italia, død 13. mars 1938 i Genova) var en av den katolske kirkes kardinaler, og var erkebiskop av Genova i Liguria i Nord-Italia 1925–1938.
I 1929 ble han kreert til kardinal av pave Pius XI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Kardinal Andrea Carlo Ferrari (1850-1921) *1890
Kardinal Carlo Dalmazio Minoretti (1861-1938) *1916


== Referanser ==


== Eksterne lenker ==
Biografi på The Cardinals of the Holy Roman Church
Moffen naturreservat

Moffen naturreservat er et naturreservat som ble vedtatt opprettet den 3. juni 1983. Naturreservatet omfatter øya Moffen og en sjøsone ut til 300 m fra land eller skjær ved laveste vannstand. Området er et viktig hvilested for hvalross.
Verneområdet består av en tilnærmet rundt trekantet øy med lagune i midten, formet nesten som en atoll. Den ligger umiddelbart nord for 80 grader nordlig bredde, og er ofte isfri sommerstid.


== Se også ==
Verneområder på Svalbard


== Eksterne lenker ==
Forskrift om fredning for Moffen naturreservat på Svalbard
Marcello Mimmi

Marcello Mimmi (født 18. juli 1882 i Poggio di Castel San Pietro nær Bologna i Italia, død 6. mars 1961 i Roma) var en av Den katolske kirkes kardinaler, og var erkebiskop av Napoli 1952–1958, og sekretær for Konsistorialkongregasjonen 1957–1961.
I 1953 ble han kreert til kardinal av pave Pius XII.
Han deltok i konklavet 1958 som valgte pave Johannes XXIII.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Vincenzo Vannutelli (1836-1930) *1880
Kardinal Giovanni Battista Nasalli Rocca di Corneliano (1872-1952) *1907
Erkebiskop Marcello Mimmi (1882-1961) *1930


== Referanser ==


== Eksterne lenker ==
Biografi på The Cardinals of the Holy Roman Church
Alfonso Castaldo

Alfonso Castaldo (født 6. november 1890 i Casoria nær Napoli i Italia, død 3. mars 1966 i Napoli) var en av den katolske kirkes kardinaler, og var erkebiskop av Napoli 1958–1966.
I 1958 ble han kreert til kardinal av pave Johannes XXIII.
Han deltok i konklavet 1963 som valgte pave Paul VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Alessio Ascalesi (1872-1952) *1909
Kardinal Alfonso Castaldo (1890-1966) *1934


== Referanser ==


== Eksterne lenker ==
Biografi på The Cardinals of the Holy Roman Church
Torghatten (selskap)

Torghatten AS, tidligere Torghatten Trafikkselskap ASA, er et av Norges største konsern innen kollektivtransport. Selskapet ble stiftet i 1878 og har en årlig omsetning på ca. 8 milliarder kr og omtrent 4 500 ansatte. Hovedvirksomheten er innenfor transport med ferje, hurtigbåt, buss og fly i hele Norge. Til dette disponerer konsernet en flåte på omtrent 100 fartøy, 1 150 busser og 42 fly. Konsernets hovedkontor ligger i Brønnøysund, og morselskapet er nå et rent eierselskap etter at rederivirksomheten ble skilt ut i datterselskapet Torghatten Trafikkselskap i 2009, mens morselskapet forenklet navnet til dagens form. Selskapet ble oppkjøpt av det svenske oppkjøpsfondet EQT i 2021.


== Konsern ==
De fleste av konsernets datterselskaper opererer innenfor busstransport, luftfart og skipsfart, men det finnes også andre driftsområder.
SjøBastø Fosen – opererer fergesambandet Moss–Horten, hovedkontor i Horten
Torghatten Midt (67 %) – opererer ferge- og hurtigbåtsamband i Nordland, Trøndelag og Hordaland, hovedkontor i Trondheim
Torghatten Nord – opererer ferge- og hurtigbåtsamband i Nordland, Troms og Møre og Romsdal, hovedkontor i TromsøBussNorgesbuss – opererer busser i Oslo, Viken og Rogaland, hovedkontor på Trollåsen i Nordre Follo
Firda Billag Buss (50 %) – opererer busser i Vestland, hovedkontor i Førde
Norgesbuss Ekspress – opererer flybusser til og fra Oslo lufthavn, Gardermoen
Sørlandsruta – opererer busser i Agder, hovedkontor i Mandal
Torghatten Buss – opererer busser i Nordland og Troms, hovedkontor i Brønnøysund
Trønderbilene – opererer busser i Innlandet og Trøndelag, hovedkontor i Levanger
Trönderbilene – opererer busser i Jämtland, hovedkontor i ÖstersundAnnetSecora – entreprenør innen utbygging av havner og farleder, hovedkontor i Svolvær


== Fellesforetak ==
Konsernet deltar i flere fellesforetak. I begynnelsen av 2005 gikk selskapet inn i Edda Gas KS med en eierandel på 5 % mens Bergesen d.y. har 49 % av aksjene. Selskapet Stavanger Bay KS ble opprettet i 2004 og opererer et Aframax-skip på 105 000 tonn. Her eier selskapet 50 % av aksjene. I 2013 ble selskapet WF Holding opprettet, Torghatten eide her 66 % av aksjene i selskapet som igjen eier Widerøes Flyveselskap AS. I forbindelse med oppkjøpet i 2021 ble aksjene i WF Holding overført til eget selskap som ikke inngikk i overtagelsen.


== Referanser ==


== Eksterne lenker ==
Offisielt nettsted 
(en) Torghatten (transport company) – kategori av bilder, video eller lyd på Commons
CARICOM

CARICOM, opprinnelig en forkortelse av Caribbean Community and Common Market, (norsk: Det karibiske fellesskap) er en internasjonal organisasjon grunnlagt ved Chaguaramas-traktaten som trådte i kraft 1. august 1973. De første signatarmaktene var Barbados, Jamaica, Guyana og Trinidad og Tobago. Organisasjonen ble opprinnelig stiftet for å sørge for fortsatt økonomisk samhandling mellom de engelsktalende landene i Karibia etter at Den vestindiske føderasjonen ble oppløst i 1962.


== Medlemsstater ==
CARICOM har 15 medlemsstater:

Antigua og Barbuda
Bahamas
Barbados
Belize
Dominica
Grenada
Guyana
Haiti
Jamaica
Montserrat
Saint Kitts og Nevis
Saint Lucia
Surinam
Saint Vincent og Grenadinene
Trinidad og Tobago


== Eksterne lenker ==
(en) Offisielt nettsted 
Offisiell blogg 
(en) Caribbean Community – kategori av bilder, video eller lyd på Commons
Ossian Sars naturreservat

Ossian Sars naturreservat er et naturreservat på Svalbard som ble vedtatt opprettet den 23. september 2003 og omfatter et område på 12 139 dekar. Det er oppkalt etter den norske naturforskeren Ossian Sars. Naturreservatet ligger på nordvestsiden av Spitsbergen, øst for Ny-Ålesund. Reservatet omfatter Ossian Sarsfjellet, avgrenset av Kongsfjorden i vest og Kongsbreen i nord, øst og sør. Like utenfor i fjorden ligger Kongsfjorden fuglereservat.
Hele området er svært variert og dramatisk i geologisk forstand, men deter plantelivet ved Ossian Sars-fjellet som er hovedårsaken til vernet. Både dette fjellet og den svært nærliggende Blomstrandhalvøya har et verneverdig planteliv. En lokalt sjelden art i naturreservatet er planten småsøte (Comastoma tenellum).


== Referanser ==


== Eksterne lenker ==
Forskrift om fredning av Ossian Sars naturreservat
Kart over Ossian Sars naturreservat
Heidi Grande Røys

Heidi Grande Røys (født 6. mai 1967 i Kalvåg i Bremanger) er en norsk politiker (SV). Røys har bakgrunn som barnehagestyrer og lokalpolitiker i hjemfylket.Grande Røys er utdannet førskolelærer ved Bergen lærerhøgskole i 1989. Hun representerte SV i Flora formannskap og bystyre og har hatt en rekke verv i SV lokalt både i Flora kommune og på fylkesnivå. I 1999–2000 var hun politisk rådgiver for stortingsgruppen til SV. Hun ble innvalgt på Stortinget fra Sogn og Fjordane i 2001 og ble med det den første stortingsrepresentanten fra Sogn og Fjordane for SV. Under stortingsvalget 2005 ble Grande Røys ikke gjenvalgt. 17. oktober ble hun utnevnt til statsråd i det nyopprettede Fornyings- og administrasjonsdepartementet i Jens Stoltenbergs andre regjering. Etter valget i 2009 ble hun erstattet av Rigmor Aasrud og gikk selv tilbake til arbeid som barnehagestyrer i Florø.


== Stortingskomitéer ==
2001–2005: medlem av Finanskomitéen
2001–2005: medlem av Fullmaktskomitéen


== Referanser ==


== Eksterne lenker ==
(en) Heidi Grande Røys – kategori av bilder, video eller lyd på Commons 
(en) Heidi Grande Røys på Internet Movie Database 
(no) Heidi Grande Røys hos Stortinget 
(no) Heidi Grande Røys hos Norsk senter for forskningsdata
Josephine av Rosenborg

Josephine Caroline Elisabeth av Rosenborg (født 29. oktober 1972 i Frederikssund, Danmark) er en dansk adelskvinne. Hun er oldebarn av kong Christian X av Danmark og tremenning av kronprins Frederik av Danmark. 
Josephine er datter av grev Christian av Rosenborg, tidligere prins Christian av Danmark, og hans kone, Anne Dorte Maltoft-Nielsen. Hun har en tvillingsøster, Camilla, samt en yngre søster, Feodora. 
Hun giftet seg 3. oktober 1998 i Lyngby utenfor København med Thomas Christian Schmidt (f. 22. april 1970). De har en sønn, Julius (f. 1. desember 2001).


== Referanser ==
Hill-Marta Solberg

Hill-Marta Solberg (født 12. november 1951 i Sortland) er en norsk tidligere politiker (Ap) og fylkesmann i Nordland fra 2009 til 2018. Hun var sosialminister i regjeringene Gro Harlem Brundtlands 3. regjering og Thorbjørn Jaglands regjering. Hun var innvalgt på Stortinget fra Nordland 1993–2009 og var parlamentarisk leder for Arbeiderpartiets stortingsgruppe 2000–2001 og 2005–2009. Solberg var ordfører i Sortland kommune 1988–1993. Hun var styreleder i Vinmonopolet fra 2009 til 2018.Hun var nestleder i Arbeiderpartiet fra 1992 til 2007 og ble etterfulgt av Helga Pedersen.
Fra 2015 er hun leder i Karantenenemnda.


== Regjeringsmedlem ==
24. januar 1994 til 25. oktober 1996 sosialminister i Gro Harlem Brundtlands 3. regjering.
25. oktober 1996 til 17. oktober 1997 sosialminister i Thorbjørn Jaglands regjering.


== Stortingskomitéer ==
2005–2009 Medlem av Utenrikskomitéen.
2001–2005 Første nestleder av Finanskomitéen.
2000–2001 Medlem av Utenrikskomitéen.
1997–2000 Nestleder av Finanskomitéen.
1993–1994 Medlem av Finanskomitéen.Solberg var samtidig medlem av Den utvidede utenrikskomitéen i alle sine år på Stortinget. Solberg ledet Arbeiderpartiets gruppestyret da hun var nestleder og Jens Stoltenberg var statsminister under hans første regjering og første periode av hans andre regjering. 


== Referanser ==


== Eksterne lenker ==
(en) Hill-Marta Solberg – kategori av bilder, video eller lyd på Commons 
(no) Hill-Marta Solberg hos Stortinget 
(no) Hill-Marta Solberg hos Norsk senter for forskningsdata 
(en) Hill-Marta Solberg hos Europarådets parlamentarikerforsamling
Feodora av Rosenborg

Feodora Mathilde Helena av Rosenborg (født 27. februar 1975 i Frederikssund, Danmark) er en dansk adelskvinne. Hun er oldebarn av kong Christian X av Danmark og tremenning av kronprins Frederik av Danmark.
Feodora er datter av grev Christian av Rosenborg, tidligere prins av Danmark, og hans kone, Anne Dorte Maltoft-Nielsen. Hun har to eldre søstre, Camilla og Josephine.
31. juli 2004 giftet Feodora seg i Holmens kirke i København med franskmannen Eric Hervé Patte (f. 20. august 1976).


== Referanser ==
Nuristān (provins)

Nurestan-provinsen (også skrevet Nuristan) er en av 34 provinser i Afghanistan. Den ble opprettet i 2001 fra de nordlige delene av Laghman- og Konar-provinsene. 
Provinsen ligger på de sørlige sidene av Hindu Kush-fjellene nordøst i landet og Nurestan strekker seg over et område som avgir vann til Alingâr, Pech, Landai Sin og Kunar-elvene. Provinsens administrasjonssenter er Nurestan. Den grenser til Badakhshan i nord, Kapisa i vest, Laghman og Konar i sør og Pakistan i øst. 
Inntil 1890-årene var regionen kjent som Kafiristan (persisk: Hedningenes land) på grunn av dets etniske folk, nuristanerne (med et antall rundt 60 000) som praktiserte animisme. Regionen ble erobret av emir Abdur Rahman Khan i 1895–96 og nuristanerne ble konvertert med makt til islam. Regionen fikk navnet Nurestan, som betyr de opplystes land, en refleksjon av opplysningen av de hedenske nurestanerne av lyset fra islam. Se også: Tiden før islam (Afghanistan).
Nurestan var åstedet for noen av de hardeste geriljakampene i løpet av okkupasjonen av Afghanistan i 1979–89 av sovjetiske styrker.


== Referanser ==
Laghman (provins)

Laghman-provinsen er av de 34 provinsene i Afghanistan. Den ligger øst i landet. Administrasjonssenteret er Mehtar Lam.


== Referanser ==
Konar (provins)

Konar-provinsen er en av de 34 provinsene i Afghanistan. Den ligger øst i landet. Administrasjonssenteret er Asadabad.


== Referanser ==
Sar-e Pol (provins)

Sar-e Pol-provinsen er en av 34 provinser i Afghanistan. Den ligger nord i landet. Administrasjonssenteret er Sar-e Pol.


== Referanser ==
Isomorfisme

Isomorfi (gresk isos, lik, og morf, form) er et begrep innenfor matematikk 
som betegner likheten av to objekter. Begrepet har forskjellig betydning i forskjellige grener av matematikk. 
I lineær algebra er en lineær transformasjon mellom to vektorrom en isomorfi hvis og bare hvis transformasjonen er bijektiv.
I abstrakt algebra er en isomorfi en avbildning som er en bijektiv homomorfi slik at
den  inverse avbildningen også er en homomorfi. I  kategoriteori betegner en isomorfi
en morfi som har et inverselement.
Relasjonen isomorfi er en ekvivalensrelasjon.
Marktl

Marktl er en by med 2 637 (2013) innbyggere  i den sydøstlige delen av den tyske delstaten Bayern, like ved grensen til Østerrike. Byen er pave Benedikt XVIs fødested. 
Byen ble grunnlagt av grevene av Leonberg på 1200-tallet, og i 1297 ble den første St. Olswaldskirken bygget og innviet av biskop Albert av Chiemsee. I 1422 mottok stedet markedsrettigheter av hertug Henrik VII av Bayern, og fikk navnet Marktl, og 1477 fikk byen et våpen av hertug Ludwig den rike.
Joseph Ratzinger, den senere paven, bodde i byen kun de to første årene av sitt liv, i et stort hvitt treetasjes trehus. I 1929 flyttet familien til Tittmoning, i 1932 til Aschau am Inn, og i 1937 til Traunstein.
Fra 2006 har Marktl vært vennskapsby med Wadowice, pave Johannes Paul IIs fødeby.


== Referanser ==


== Eksterne lenker ==
Offisielt nettsted 
(en) Marktl – kategori av bilder, video eller lyd på Commons 
(en) Marktl – galleri av bilder, video eller lyd på Commons
Daniel Dae Kim

David Dae Kim (født 4. august 1968 i Busan i Sør-Korea) er en amerikansk skuespiller. Han er kanskje mest kjent i rollen som Jin-Soo Kwon i den amerikanske TV-serien Lost og som Chin Ho Kelly i Hawaii Five-0, samt filmer innen science fiction og fantasy. Han har blant annet spilt i Angel, Star Trek: Voyager, Star Trek: Enterprise, Crusade og andre serier innen disse sjangrene.


== Filmbiografi ==


== Referanser ==


== Eksterne lenker ==
(en) Offisielt nettsted 
(en) Daniel Dae Kim – kategori av bilder, video eller lyd på Commons 
(en) Daniel Dae Kim på Internet Movie Database 
(sv) Daniel Dae Kim i Svensk Filmdatabas 
(da) Daniel Dae Kim på Filmdatabasen 
(da) Daniel Dae Kim på Scope 
(fr) Daniel Dae Kim på Allociné 
(en) Daniel Dae Kim på AllMovie 
(en) Daniel Dae Kim hos Turner Classic Movies 
(en) Daniel Dae Kim hos Rotten Tomatoes 
(en) Daniel Dae Kim hos The Movie Database 
(en) Daniel Dae Kim hos Internet Broadway Database
Emilie

Emilie er en opprinnelig tysk variant av kvinnenavnet Emily, som er feminin form av Emil. Opprinnelsen er det romerske familienavnet Aemilius som er dannet av det latinske ordet aemulus som betyr «rival». Det kan også bety «vennlig» eller «ivrig».
Émilie er en fransk variant av navnet.
Emelia er en sjeldnere variant.


== Utbredelse ==
Tabellen nedenfor gir en detaljert oversikt over populariteten til kvinnenavnet Emilie og varianter av dette i noen av de landene hvor statistikk er tilgjengelig.
Emilie var et populært navn på jentebarn i Norge på siste halvdel av 1800-tallet og igjen fra ca. 1995.


== Kjente personer med navnet ==
Emilie Schindler (1907–2001), østerriksk-ungarsk humanist, gift med Oskar Schindler
Émilie Simon (1978–), fransk sanger og komponist
Emilie de Ravin (1981–), australsk skuespiller


== Referanser ==


== Eksterne lenker ==

(en) Behind the Name: Emilie
(en) Think Baby Names: Emilie
Eisenstadt

Eisenstadt (ungarsk: Kismarton) er hovedstad i delstaten Burgenland i Østerrike. Byen har 12 000 innbyggere.


== Vennskapsbyer ==
 Bad Kissingen, Tyskland
 Colmar, Frankrike
 Lignano Sabbiadoro, Italia
 Sanuki, Japan
 Sopron, Ungarn


== Referanser ==


== Eksterne lenker ==
(de) Offisielt nettsted 
(en) Eisenstadt – kategori av bilder, video eller lyd på Commons 
(en) Eisenstadt – galleri av bilder, video eller lyd på Commons
Linz

Linz er hovedstad i delstaten Oberösterreich i Østerrike og har 189 000 innbyggere (2007).
Linz ligger på en høyde 266 meter over havet, hvor Donau gjør en markant sving. I sydlig retning består landskapet av terrasser. De eldste spor etter mennesker daterer seg til yngre steinalder (neolitikum).


== Historie ==
Byen ble grunnlagt av romerne, som kalte den Lentia, men det var da allerede en keltisk bosetting her kalt Lentos. Byen ble først nevnt i 799. Byen var en lokal administrasjonsby i Det tysk-romerske rike, og en viktig handelsby som knyttet sammen flere handelsruter på begge sider av Donau og videre til Böhmen, Polen og Baltikum i nord, og Italia i sør. Byen var den siste der den habsburgske keiseren Fredrik III levde sine siste år, og var derfor en kort periode den viktigste byen i hele riket. Den mistet status til Wien og Praha etter at keiseren døde i 1493.

En viktig innbygger fra byen var Johannes Kepler, som levde her flere år mens han studerte matematikk. Den 15. mai 1618 oppdaget han planetenes bevegelseslov. Det lokale offentlige universitet er oppkalt etter Kepler, Johannes Kepler Universitet Linz. En annen kjenr innbygger var Anton Bruckner, som var her mellom 1855 og 1868 som lokal komponist og kirkeorganist i byen. Den lokale konserthallen, Brucknerhaus, og en lokal privat musikk- og kunstskole,  er oppkalt etter ham. 
Adolf Hitler ble født i grensebyen Braunau am Inn, men kom til Linz i barndommen, der han vokste opp. Hitlers foreldre ble gravlagt i Leonding, nær Linz. Hitler gikk på Realschule i Linz. Hitler hadde store arkitektoniske planer for Linz og ønsket at den skulle bli det store kultursenteret i Det tredje rike. For å bedre de økonomiske kår i der satte Hitler i gang en stor industrialisering i Linz like før og under den andre verdenskrig. Mange fabrikker ble demontert i  Tsjekkoslovakia, som Tyskland hadde fått herredøme over, og flyttet til Linz. En av disse var Hermann-Göring-Werke som eksisterer i dag som Voestalpine stålselskap. Linz ble et stort industrisenter med produksjon av kjemikalier og stål for krigsmaskineriet. 
Mauthausen-Gusen, nær Linz, ble den siste av de nazistiske konsentrasjonsleirene som ble befridd av de allierte. Mens leiren var i drift var det fangene her som hugget ut steinen som Hitler benyttet i de store byggeprosjektene sine rundt om i Riket. 
Etter krigen ble Donau, som renner gjennom Linz, grense mellom de russiske og amerikanske okkupasjonsstyrkene. Nibelungen-broen som går over Donau fra Hauptplatz var på denne tid Linz' utgave av Checkpoint Charlie. Nibelungen-Brücke med de to brohodene er det eneste byggverket Hitlers planer som ble oppført i Linz.


== Referanser ==


== Eksterne lenker ==
Offisielt nettsted 
(en) Linz – kategori av bilder, video eller lyd på Commons 
(en) Linz – galleri av bilder, video eller lyd på Commons
Sankt Pölten

Sankt Pölten er hovedstad i delstaten Niederösterreich i Østerrike. Byen ligger ved elva Traisen og har om lag 50 000 innbyggere.


== Vennskapsbyer ==
 Altoona, Pennsylvania, USA
 Brno, Tsjekkia
 Clichy, Frankrike
 Heidenheim, Tyskland
 Kurashiki, Japan
 Nyíregyháza, Ungarn
 Wuhan, Kina


== Referanser ==


== Eksterne lenker ==
Offisielt nettsted 
(en) St. Pölten – kategori av bilder, video eller lyd på Commons 
(en) St. Pölten – galleri av bilder, video eller lyd på Commons
Kükenthaløya

Kükenthaløya er en øy som ligger nord for Barentsøya og sør for Heleysundet og Spitsbergen, på Svalbard.
Øya har fått navn etter professor Willy Kükenthal (1861–1922), en tysk zoolog og oppdager. Han var med på ekspedisjoner til Arktis og Spitsbergen i 1886 og 1889.


== Eksterne lenker ==
Kükenthaløya Stadnamn i norske polarområde, Norsk polarinstitutt